Effek van medikasie op maag? | Health24
Hallo dokter. Ek wil net weet of ek bekommerd moet wees oor my maag? Ek wissel met my stoelgang heeltyd van sukkel of glad nie sukkel (amper soos diaree) of voel ek moet gaan maar dan druk ek en sukkel en niks kom uit nie. Partykeer sal daar bloed ook wees maar ek vermoed dis van 'n skeurtjie en of aambeie oor ek sukkel en druk - dis helderrooi en ek vermoed die skeur oor dit dan brand. Partykeer voel ek ook so semi brandkol op my maag. Ek kan dit amper beskryf as ek is heeltyd "bewus" van my maag. Ek het hoe bloeddruk, is oorgewig (probeer op die oomblik gesonder eet) het GERD en het osteoartritis en het hierdie jaar twee ortopediese operasies gehad en dus heelwat anti inflammatoriese middels gebruik. Ek is vroulik, 42. Baie dankie vir die raad.
Ek dink die anti-inflammatoriese medikasie kon dalk jou maag beinvloed het. Ek stem saam dat die helderrooi bloed deur n skeurtjie of aambeie veroorsaak kan word. Ek sal wel meer gerus voel as jy eerder dokter toe gaan vir n goeie ondersoek. Die dokter mag dalk vir jou medikasie gee en sien of dit werk, of jou dalk verwys vir n gastroskopie en kolonoskopie. Groete en baie sterkte.